

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΞΑΝΘΗΣ **Ξάνθη, 9 Σεπτεμβρίου 2024**

ΔΗΜΟΣ ΞΑΝΘΗΣ

**ΔΕΛΤΙΟ ΤΥΠΟΥ**

**ΣΧΟΛΗ ΧΟΡΟΥ**

**ΔΗΜΟΥ ΞΑΝΘΗΣ**

 Η Σχολή Χορού του Δήμου Ξάνθης λειτουργεί από το 1992 και είναι αναγνωρισμένη από το Υπουργείο Πολιτισμού. Είναι καρπός μιας πολύχρονης προσπάθειας που συμβάλλει στην αναβάθμιση του χορού στη πόλη μας. Στόχος της σχολής μας, πέρα από τη μάθηση της τέχνης του χορού είναι να έχει ένα συμπληρωματικό ρόλο στην εκπαιδευτική δομή και γνώση, αναπτύσσοντας τη συνεργασία και τη φιλία μεταξύ των μαθητών μας ,καθώς και την κοινωνική συνύπαρξη, με ταυτόχρονη επιμόρφωση στους τομείς της συμπεριφοράς, αλλά και την ανάδειξη των ικανοτήτων για ατομική και συλλογική δράση.

Η Σχολή μας προσφέρει εκπαιδευτικά προγράμματα για παιδιά προσχολικής και σχολικής ηλικίας, αλλά και για ενήλικες σε ένα ευρύ πεδίο μορφών χορού και κίνησης.

Η Σχολή Χορού συμμετέχει σε διάφορες εκδηλώσεις του Δήμου Ξάνθης όπως στις Χριστουγεννιάτικες εκδηλώσεις, Θ.Λ.Ε. κ.α. και κάθε δύο χρόνια πραγματοποιεί την ετήσια χορευτική της παράσταση.

Στη Σχολή Χορού του Δήμου Ξάνθης έχουν τη δυνατότητα να παρακολουθήσουν τα μαθήματα παιδιά από 3 ετών και άνω.

Στο Κλειστό Γυμναστήριο «Φίλιππος Αμοιρίδης» όπου στεγάζεται η Σχολή Χορού λειτουργούν τα παρακάτω τμήματα:

-Μουσικοκινητική Αγωγή (για παιδιά από 3 ετών)

-Κλασικού Χορού (Σύστημα VAGANOVA)

-Σύγχρονου Χορού (Σύστημα LIMON)

-HIP HOP

-ZUMBA

Έναρξη εγγραφών: 2-30 Σεπτεμβρίου 2024

Δευτέρα - Παρασκευή:10.00-14.00 και 17.00-20.00

Έναρξη μαθημάτων: 1 Οκτωβρίου 2024

Διεύθυνση: Κλειστό Γυμναστήριο ¨Φίλιππος Αμοιρίδης ¨

Πληροφορίες: Τηλέφωνα: 2541077148, 6944101142 και 2541024542(εσωτ.2)

E-mail: sxoli-xorou@cityofxanthi.gr